Deg yixef-agi wis kraḍ, nesumer-d asegzawal ameẓyan aynutlayan taqbaylit s teqbaylit i wawalen yerzan isental-a aḥeddad, ifrax, ibeɛɛac, taleɣt d tmeɣriwin, nessaweḍ negmer-d 277 n wawalen deg-s ismawen d yimyagen. Yal asentel nerra-t i yiman-is s umseḍfer n usismel agemmayan n wawalen am win yeḍfer Kamel Buɛmara deg usegzawalines Issin, yal awal nefka-d asusru- ines s usemres n ugemmay n temsislt agraɣlan daɣen nefka-d taggayt-ines n tjerrumt ma d amyag neɣ d isem syin akkin nefka-as tabadut it iwulmen, yal awal nessemres-it deg tefyirt, ɣer taggara nefka-d tugna i yal awal.